Ο αγγλικός όρος **MILF** (ελεύθερη απόδοση: *μιλφ*) είναι αρκτικόλεξο και σημαίνει *Mother I'd Like to Fuck*". Στην αγγλική (και από εκεί στην ελληνική) χρησιμοποιείται το αρκτικόλεξο αντί ολόκληρης της φράσης. Ο όρος υποδηλώνει μια σεξουαλικά ελκυστική μεγαλύτερη γυναίκα, η οποία συνήθως έχει παιδιά.

Ιστορία
-------

Η έννοια της λέξης MILF προηγείται του όρου, όπως αποδεικνύεται από την κυρία Ρόμπινσον στην ταινία *Ο Πρωτάρης* (1967). Ο όρος διαδόθηκε από την ταινία *American Pie* (1999), όπου ο χαρακτήρας του Τζον Τσο (ο οποίος στην ταινία ονομαζόταν "MILF Τύπος αρ. 2") χρησιμοποιούσε τον όρο για να αναφερθεί στην Ζανίν Στίφλερ (Τζένιφερ Κούλιτζ).

Το 2007, ένα άρθρο στο περιοδικό New York έγραφε ότι ο όρος MILF είχε γίνει δημοφιλής. Υπήρχαν μπλουζάκια, κούπες, σχετικά βιβλία και ένα είδος πορνογραφίας μεταξύ άλλων με τον όρο "μιλφ". Οι συγγραφείς του άρθρου αναρωτήθηκαν: "Πώς ακριβώς ένας αμφιλεγόμενος ερωτικός όρος γίνει ευρέως διαδεδομένος, πολιτιστικά κυρωμένο ιδανικό, ένα διεστραμμένο μείγμα εμπορευματοποίησης και χειραφέτησης;"

Παρόμοιοι όροι
--------------

Ο όρος *yummy mummy* χρησιμοποιείται μαζί με το μιλφ. Το *Αγγλικό Λεξικό της Οξφόρδης* ορίζει τον όρο ως "μια ελκυστική και κομψή νεαρή μητέρα".

Αν και δεν είναι τόσο διαδεδομένοι, υπάρχουν οι όροι Ντιλφ και Φιλφ (DILF και FILF, δηλαδή Πατέρας/Μπαμπάς που θα ήθελα να Γαμήσω") ή **FILF** (για το "Πατέρας που θα Ήθελα να Γαμήσω") τους οποίους χρησιμοποιούν οι ανδρόφιλοι για να αναφερθούν σε ένα σεξουαλικά ελκυστικό μεγαλύτερο άνθρωπο που είναι πιθανώς πατέρας.

Στο λαϊκό πολιτισμό
-------------------

Το 2002, ένας κάτοικος της πολιτείας της Ουάσιγκτον έκανε αίτηση για την τοποθέτηση μιας πινακίδας με την επιγραφή "GOTMILF" στο αυτοκίνητο του, παρωδία του διαφημιστικού συνθήματος "Got Milk?". Η πινακίδα εγκρίθηκε, αλλά αργότερα η έγκριση ακυρώθηκε μετά από καταγγελίες που υποβλήθηκαν εναντίον του.

Τον Δεκέμβριο του 2007, ο αερομεταφορέας χαμηλού κόστους Spirit Airlines ξεκίνησε μια αμφιλεγόμενη διαφημιστική καμπάνια, στην οποία χρησιμοποίησε τον όρο Μιλφ (Milf) ως αρκτικόλεξο του "Πολλά Νησιά, Χαμηλές Τιμές" (στα αγγλικά: Many Islands, Low Fares). Τον Ιανουάριο του 2009, η ίδια εταιρία χρησιμοποίησε πάλι το αρκτικόλεξο αυτό.

Η γαλλική κωμωδία *MILF* του 2018 έχει ως θέμα τρεις παιδικούς φίλους που γίνονται MILF, παραπλανώντας τρία νεαρά αγόρια.

Το 2013 η εταιρεία ένδυσης True &amp; Co. διακωμώδησε τη φράση σε μια διαφήμιση σουτιέν. Η εκστρατεία συγκέντρωσε αρνητική προσοχή για την εταιρεία του Σαν Φρανσίσκο.

Ένα άρθρο του περιοδικού *Πλέιμποϊ* από τον εκπαιδευτή του σεξ και ερευνητή του πανεπιστημίου Πέρντιου Τζάστιν Λεμίλερ ανέφερε το έργο των Σίγκμουντ Φρόυντ και Άλφρεντ Κίνσεϊ για να εξηγήσουν τη γοητεία με το φαινόμενο Μιλφ.

Η SMILF ήταν μια αμερικανική κωμική σειρά με πρωταγωνιστή, δημιουργό, σεναριογράφο και σκηνοθέτη τον Φράνκι Σω. Η σειρά προβαλλόταν στο κανάλι Showtime. Βασιζόταν στην ομώνυμη ταινία μικρού μήκους του Σω. Το όνομα SMILF είναι λογοπαίγνιο του όρου "Μιλφ/MILF", με το "S" να σημαίνει "ελεύθερος" ή "νότιος" (αγγλικά: southie, ένα ψευδώνυμο για την Νότια Βοστόνη), ή και τα δύο. Η σειρά ακυρώθηκε στις 8 Μαρτίου 2019, μετά από δύο κύκλους προβολής από το κανάλι.

Παραπομπές
----------

1. ↑  Ελεύθερη μετάφραση: *Μητέρα που θα ήθελα να γαμήσω*
2. ↑  «MILF, Definition of MILF in English by Oxford Dictionaries». *Oxford Dictionaries*. Oxford University Press. Αρχειοθετήθηκε από το πρωτότυπο στις 14 Οκτωβρίου 2016. Ανακτήθηκε στις 5 Ιανουαρίου 2020.
3. ↑  «MILF Meaning in the Cambridge English Dictionary». *Cambridge Dictionary*. Cambridge University Press.
4. ↑  Press, Cambridge University (10 Απριλίου 2008). «Cambridge Advanced Learner's Dictionary». Cambridge University Press.
5. ↑  Dash, Rajendra Kumar (1 Δεκεμβρίου 2015). «Professional Learner'S Dictionary of Spoken English». PHI Learning Pvt. Ltd.
6. ↑  Dalzell, Tom (25 Ιουλίου 2008). «The Routledge Dictionary of Modern American Slang and Unconventional English». Routledge.
7. ↑  «John Cho: John, 'MILF' Guy #2». *IMDb*. Ανακτήθηκε στις 11 Ιανουαρίου 2019.
8. ↑  Bonner, Mehera (31 Οκτωβρίου 2011). «Flashback Video: Jennifer Coolidge as a MILF in American Pie». *Wetpaint*. Αρχειοθετήθηκε από το πρωτότυπο στις 15 Ιουνίου 2020. Ανακτήθηκε στις 11 Ιανουαρίου 2019.
9. ↑  Em & Lo (24 Οκτωβρίου 2007). «Of MILF and Men». *New York*. Ανακτήθηκε στις 12 Ιανουαρίου 2018.
10. ↑  «yummy mummy – definition of yummy mummy in English from the Oxford dictionary». *Oxford Dictionaries*. Oxford University Press. Αρχειοθετήθηκε από το πρωτότυπο στις 2 Ιανουαρίου 2014. Ανακτήθηκε στις 16 Ιουλίου 2016.
11. ↑  «How to Be a DILF». *GQ*. 27 Απριλίου 2016.
12. ↑  «End of Road For GOTMILF License Plate». *the smoking gun*. 21 Ιουλίου 2004. Ανακτήθηκε στις 19 Ιουνίου 2012.
13. ↑  «Fort Lauderdale's Spirit in the sky». anna.aero. 15 August 2008. .
14. ↑  Mintzer, Jordan (29 Ιουνίου 2018). «'MILF': Film Review». *The Hollywood Reporter* (στα Αγγλικά). Ανακτήθηκε στις 27 Ιανουαρίου 2019.
15. ↑  Moran, Lee (2 May 2013). «Lingerie chain's 'MILF'-themed ad campaign sparks anger Consumers who still remember the film 'American Pie' aren't buying bra retailer True & Co.'s ad pitch to the MILF segment: 'Mom I'd Like to Fit.'». *Daily News* (New York).. Ανακτήθηκε στις 2 March 2015.
16. ↑  Lehmiller, Justin (24 August 2014). «Why Do Guys Like MILFs?». *Playboy*. Αρχειοθετήθηκε από το πρωτότυπο στις 2018-04-01.. Ανακτήθηκε στις 2 March 2015.
17. ↑  Petski, Denise (8 Αυγούστου 2017). «'White Famous' & 'SMILF' Get Premiere Dates On Showtime – TCA». *deadline.com*. Ανακτήθηκε στις 8 Αυγούστου 2017.
18. ↑  Barsanti, Sam. «The 'S' stands for 'single' in new Showtime comedy SMILF». *avclub.com*. Ανακτήθηκε στις 21 Οκτωβρίου 2017.
19. ↑  Andreeva, Nellie (8 Μαρτίου 2019). «'SMILF' Canceled By Showtime After Two Seasons». *Deadline Hollywood*. Deadline Media; Penske Business Media, LLC. Ανακτήθηκε στις 8 Μαρτίου 2019.